Már megint? Vagy még mindig? Az Intel továbbra sem tudja kielégíteni a 14 nm-es processzorok iránt jelentkező keresletet.

Az Intelnek immáron jó ideje baja van a készletekkel, valamint a chipgyártással. A 10 nm-es lapkák elég későn érkeztek meg, a 14 nm-es chipekből pedig 2018 óta folyamatosan hiány volt és van.

Hirdetés

Bár 1 milliárd dollárt fektettek a 14 nm-es termékek gyártáskapacitásának fokozásába, a jelek szerint a nehézségek nem értek véget.

A Digitimes jól értesült forrásai szerint a 14 nm-es gyártással továbbra is gondok vannak, egészen konkrétan az, hogy még mindig nem tudják kielégíteni a piac által támasztott keresletet.

Emiatt állítólag rengeteg laptopgyártó halaszthatja el az új termékeit 2020-ra, a helyzet legnagyobb áldozata pedig a tizedik-generációs Comet Lake mobilprocesszor-család. Ezek elvileg a 14 nm++ technológiára építenek, magas órajelekkel, fejlett hatékonysággal.

A készlethiányok miatt azonban nagyon kevés laptop lesz, amelybe mostanában effajta chip kerülhet. A helyzet leghamarabb 2020-ban oldódhat meg.